
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            Ciglenica

KLASA: 026-02/21-002/1866
URBROJ: 251-06-11-1602-21-3
Zagreb, 22. studeni 2021.
				
Z A P I S N I K

s  6. sjednice Vijeća Mjesnog odbora Ciglenica, održane 22. studenog 2021. u 18:00 sati, u prostorijama Mjesnog odbora Ciglenica, Selska cesta 44. 

Nazočni članovi Vijeća: Maja Šćukanec, Marina Milić Babić, Sanja Tonković, Hrvoje Skejić, Goran Štefek i Siniša Bijelić.
Nenazočan član Vijeća: Krešimir Pintarić.

Predsjednica Vijeća Mjesnog odbora Ciglenica, Maja Šćukanec, otvara sjednicu i pozdravlja sve nazočne. Utvrđuje da je na sjednici nazočno 6 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu zapisnik s 5. sjednice, te daje isti na glasovanje. Zapisnik s 5. sjednice je prihvaćen JEDNOGLASNO.

Predsjednica predlaže sljedeći
DNEVNI RED

1. Prijedlog zaključka o izmjeni Financijskog plana Mjesnog odbora Ciglenica za 2021.
2. Prijedlog zaključka za postavljanje horizontalne i vertikalne signalizacije na svim pješačkim prijelazima na Zagorskoj ulici na području Mjesnog odbora Ciglenica
3. Prijedlog zaključka za postavljanjem zaštitnih stupića na nogostupu od raskrižja Selničke ulice sa Stubičkom ulicom do raskrižja Stubičke ulice sa Žutničkom ulicom od kućnog broja 62 do kućnog broja 66
4. Prijedlog zaključka za postavljanjem znaka sa imenom ulice na raskrižju Zlatarske ulice sa Selskom cestom i raskrižju Zlatarske ulice sa Sutinskom ulicom
5. Prijedlog zaključka za postavljanjem bukobrana na sjevernom dijelu Ivanečke ulice uz prugu na području Mjesnog odbora Ciglenica
6. Prijedlog zaključka za sadnju stabala na području Mjesnog odbora Ciglenica
7. Prijedlog zaključka za postavljanjem zaštitnih stupića na Zagorskoj ulici ispred kućnog broja 49
8. Pitanja, prijedlozi i obavijesti 


koji je prihvaćen JEDNOGLASNO.







Ad 1. Prijedlog zaključka o izmjeni Financijskog plana Mjesnog odbora Ciglenica za 2021.

Predsjednica izvješćuje o materijalima. U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora Ciglenica sa 4 glasa ZA i 2 SUZDRŽANA glasa donosi

ZAKLJUČAK O IZMJENI FINANCIJSKOG PLANA
Mjesnog Odbora Ciglenica za 2021.

Članak 1.
U financijskom planu Mjesnog odbora Ciglenica za 2021. , članak 1. mijenja se i glasi:

„PRIHODA:									1.077.083,00 KN
RASHODA:									1.077.083,00 KN“
Članak 2.
Članak 2. mijenja se i glasi:
	„Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	1.077.083,00

	6711
	PRIHODI ZA FINANCIRANJE RASHODA POSLOVANJA
	1.077.083,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	1.077.083,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	969.683,00

	 
	ODRŽAVANJE JAVNIH ZELENIH POVRŠINA
	351.264,00

	 
	ODRŽAVANJE NERAZVRSTANIH CESTA
	618.419,00

	3291
	NAKNADE ČLANOVIMA VIJEĆA MJESNOG ODBORA
	99.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	8.400,00


“
Članak 3. 
Ovaj Zaključak će biti objavljen na oglasnoj ploči u sjedištu Mjesnog odbora.



Ad 2. Prijedlog zaključka za postavljanje horizontalne i vertikalne signalizacije na svim pješačkim prijelazima na Zagorskoj ulici na području Mjesnog odbora Ciglenica


Predsjednica izvješćuje o materijalima.
Zbog ugroze pješaka u prometu prilikom prelaska kolnika na pješačkim prijelazima na Zagorskoj ulici, zbog vozila koja prometuju Zagorskom ulicom neprilagođenom brzinom, nepoštivanja prometnih pravila vozača koji ne žele propustiti pješaka prilikom prelaska kolnika na pješačkom prijelazu unatoč vertikalnoj i horizontalnoj signalizaciji koja ukazuje na pješačke prijelaze, te zbog slabe vidljivosti pješačkih prijelaza noću i u lošim vremenskim uvjetima (magla, kiša), Vijeće Mjesnog odbora Ciglenica traži dodatno postavljanje horizontalne i vertikalne signalizacije LED prometnih svjetala (C02) ili LED markera (K02 – 2).

U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora Ciglenica JEDNOGLASNO je donijelo

Z A K LJ U Č A K
(u privitku)




Ad 3. Prijedlog zaključka za postavljanjem zaštitnih stupića na nogostupu od raskrižja Selničke ulice sa Stubičkom ulicom do raskrižja Stubičke ulice sa Žutničkom ulicom od kućnog broja 62 do kućnog broja 66

Predsjednica izvješćuje o materijalima. 
Zbog nepropisno parkiranih automobila na nogostupu i nemogućnosti kretanja pješaka po istom, Vijeće Mjesnog odbora Ciglenica traži postavljanje sigurnosnih stupića na nogostupu od raskrižja Selničke ulice sa Stubičkom ulicom do raskrižja Stubičke ulice sa Žutničkom ulicom od k.br. 62 do 66.
U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora Ciglenica JEDNOGLASNO je donijelo

Z A K LJ U Č A K
(u privitku)



Ad 4. Prijedlog zaključka za postavljanjem znaka sa imenom ulice na raskrižju Zlatarske ulice sa Selskom cestom i raskrižju Zlatarske ulice sa Sutinskom ulicom

Predsjednica izvješćuje o materijalima. Kako Zlatarska ulica na već postavljenom stupu sa imenom ulice na raskrižju Zlatarske ulice sa Sutinskom ulicom nema znak s imenom Zlatarska ulica te na raskrižju Zlatarske ulice sa Selskom cestom; Vijeće Mjesnog odbora Ciglenica traži postavljanje znakova sa imenom Zlatarska ulica na navedenim lokacijama. 
U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora Ciglenica JEDNOGLASNO je donijelo

Z A K LJ U Č A K
(u privitku)



Ad 5. Prijedlog zaključka za postavljanjem bukobrana na sjevernom dijelu Ivanečke ulice uz prugu na području Mjesnog odbora Ciglenica

Predsjednica izvješćuje o materijalima. Zbog učestalih žalbi građana  Ciglenice na pojačanu buku od vlaka, posebice stanara ulica koje su najbliže pruzi, Vijeće Mjesnog odbora Ciglenica traži postavljanje bukobrana na sjevernoj strani Ivanečke ulice uz prugu. 
U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora Ciglenica JEDNOGLASNO je donijelo

Z A K LJ U Č A K
(u privitku)


Ad 6. Prijedlog zaključka za sadnju stabala na području Mjesnog odbora Ciglenica

Predsjednica izvješćuje o materijalima. Vijeće Mjesnog odbora Ciglenica podržava inicijativu sadnje novih stabala u naselju na prijedlog građana Ciglenice. S obzirom da nije sigurno da li se na predloženim lokacijama za sadnju smiju posaditi nova stabla, Vijeće Mjesnog odbora Ciglenica predlaže komisijski očevid za sadnju istih  na slijedećim lokacijama:
	
· zapadna strana nebodera  na Selskoj cesti 34 kraj nogostupa na zelenoj površini
· na Zagorskoj ulici na zelenoj površini ispred k.br. 38A i k.br. 40
· na Selskoj cesti na zelenoj površini nasuprot k.br. 48 
· na Zagorskoj ulici na zelenoj površini nasuprot k.br. 27

U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora Ciglenica sa 5 glasova ZA i 1 PROTIV je donijelo

Z A K LJ U Č A K
(u privitku)

Ad 7. Prijedlog zaključka za postavljanjem zaštitnih stupića na Zagorskoj ulici ispred kućnog broja 49

Predsjednica izvješćuje o materijalima. U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora Ciglenica JEDNOGLASNO je donijelo

Z A K LJ U Č A K
(u privitku)

Ad 8. Pitanja, prijedlozi i obavijesti

Predsjednica Vijeća Mjesnog odbora Ciglenica, Maja Šćukanec, obavijestila je članove Vijeća o pristiglim upitima i prijedlozima građana.




Sjednica je završila u 19:00 sati.

                                                                                                                                                                                                                                                                                                                                        
                                                                                                                       Predsjednica
                                                                                                               Vijeća Mjesnog odbora
                                                                                                                         Ciglenica

